1. ΑΝΑΓΚ. ΝΟΜΟΣ υπ’ αριθ. 1451 της 25 Οκτ./2 Νοεμ. 1938 (ΦΕΚ Α΄ 415) Περί ανεγέρσεως κτιρίου προς στέγασιν των αρχείων των κεντρικών υπηρεσιών του υπουργείου των Οικονομικών και του Ελεγκτικού Συνεδρίου, και περί εκκαθαρίσεως των αρχείων των υπηρεσιών τούτων. Άρθρ.1-2.(Προβλέπεται η σύναψις δανείου προς ανέγερσιν Κεντρικού Αρχείου Υπ. Οικονομικών, μέλλοντος να στεγάση τα αρχεία πασών των κεντρικών υπηρεσιών του Υπουργείου των Οικονομικών και του Ελεγκτικού Συνεδρίου). Άρθρ.3.-1.Εις το κατά τα προηγούμενα άρθρα κτίριον «Κεντρικού Αρχείου Υπουργείου Οικονομικών» φυλάσσονται πάντα τα κρινόμενα ως διατηρητέα εις το διηνεκές ή εις χρόνον μακρότερον της πενταετίας έγγραφα των εν αρθρ. 1 του παρόντος μνημονευομένων υπηρεσιών, εφ’ όσον έχει συμπληρωθεί πενταετία από της τελευταίας ενεργείας, τα δε λοιπά έγγραφα, δι’ α δεν συνεπληρώθη πενταετία, φυλάσσονται εις «προσωρινά αρχεία», λειτουργούντα παρά ταις αυταίς Υπηρεσίαις και εντός των κτιρίων, εις α στεγάζονται αύται. 2-5.(Αφορά προσωρινάς θέσεις υπαρχειοφυλάκων. Ήδη περί τούτων προβλέπει ο οργανισμός του Υπ. Οικονομικών). 6.Δια Β.Δ/των, προκειμένου περί των αρχείων των Κεντρικών Υπηρεσιών του Υπουργείου των Οικονομικών, ή δι’ αποφάσεων της Ολομελείας του Ελεγκτικού Συνεδρίου, προκειμένου περί των αρχείων του Ελεγκτικού Συνεδρίου, καθορίζονται τα του τρόπου του χαρακτηρισμού των σχετικών φακέλλων ή εγγράφων ως διατηρητέων εις το διηνεκές ή επί ωρισμένον χρονικόν διάστημα, ή ως δυναμένων αμέσως ή μετά ωρισμένον χρόνον να καταστραφώσι, τα της εκκαθαρίσεως εκάστοτε των αρχείων προς καθορισμόν των διατηρητέων ή μη εγγράφων, τα της απολυμάνσεως ωρισμένων φακέλλων και της προς τούτο διατιθεμένης δαπάνης, τα της συστάσεως επιτροπών εξ υπαλλήλων, εχουσών σκοπόν την τοιαύτην εκκαθάρισιν, ως και βοηθητικών των επιτροπών τούτων συνεργείων εξ υπαλλήλων ή εργατών, τα της συνθέσεως των επιτροπών  και συνεργείων τούτων, τα των προσθέτων αμοιβών των μελών αυτών και πάσα άλλη λεπτομέρεια αναγκαία δια την εύρρυθμον λειτουργείαν των, περί ων προνοεί ο παρών Νόμος, αρχείων. Βλέπε και άρθρ. 84 Π.Δ. 774/1980, ΦΕΚ Α΄ 189 (τόμ. 29, σελ. 40,345). Άρθρ.4.-1.Μετά την έκδοσιν των κατά την παρ. 7 του προηγουμένου άρθρου Β.Δ/των ή αποφάσεων της Ολομελείας του Ελεγκτικού Συνεδρίου, τα κατά τας διατάξεις τούτων κρινόμενα ως μη διατηρητέα και δυνάμενα να καταστραφώσιν έγγραφα εκποιούνται δια δημοπρασίας ως άχρηστος χάρτης επί μόνω τω σκοπώ της πολτοποιήσεως, απαγορευομένης πάσης άλλης οιασδήποτε χρήσεως αυτών. 2.Έγγραφα εκποιηθέντα προς πολτοποίησιν και ευρισκόμενα εν τω εμπορίω επί σκοπώ περιτυλίξεως εμπορευμάτων ή δι’ άλλην παρεμφερή χρήσιν κατάσχονται, εις δε τους πωλήσαντας ή αγοράσαντας ταύτα επί τινι των ως άνω σκοπών επιβάλλεται υπό του αρμοδίου Πλημμελειοδικείου χρηματική ποινή από 100 μέχρι 2.000 δραχμών, δυναμένη να αυξηθή και μέχρι του δεκαπλασίου της αγοραίας αξίας των κατεσχεθέντων, εάν αύτη υπερβαίνη τας 2.000 δραχμάς. 3.Τα του τρόπου της προκηρύξεως και διεξαγωγής της κατά την παρ. 1 του παρόντος άρθρου δημοπρασίας, τα της επικυρώσεως ή μη των πρακτικών αυτής, τα της απαιτουμένης προς συμμετοχήν εις την δημοπρασίαν εγγυήσεως και πάσα άλλη αναγκαία λεπτομέρεια καθορίζονται δια Β.Δ/των εκδιδομένων προτάσει του επί των Οικονομικών Υπουργού. Εις την δημοπρασίαν πάντως δύνανται να συμμετάσχωσι μόνον ιδιοκτήται ή αντιπρόσωποι εργοστασίων χαρτοποιΐας. 4.Μετά τον χαρακτηρισμόν των εγγράφων ως δυναμένων να καταστραφώσι και προ της εκποιήσεως αυτών προς πολτοποίησιν καλείται υποχρεωτικώς, εγγράφως και επί αποδείξει, η υπηρεσία της Διευθύνσεως των Γενικών Αρχείων του Κράτους, ίνα εκλέξη τα τυχόν έχοντα ιστορικόν ενδιαφέρον, συμφώνως τω Νόμω 380, και μεταφέρη ταύτα, μερίμνη και δαπάνη αυτής, εις τα Γενικά Αρχεία του Κράτους. (Αντί για τη σελ. 59(α) Σελ. 59(β) Τεύχος 1164-Σελ. 47 Αρχεία Υπουργείου Οικονομικών 24.Α.β.1 Δύναται εν τούτοις η προς πολτοποίησιν εκποίησις να γίνη και άνευ της κατά τα ανωτέρω επιλογής των εγγράφων υπό της Διευθύνσεως των Γενικών Αρχείων του Κράτους, εάν η   υπηρεσία της Διευθύνσεως ταύτης,αρμοδίως ειδοποιηθείσα, δεν ήθελε περατώσει την επιλογήν ταύτην εντός προθεσμίας, ήτις ήθελε ταχθή δια κοινής αποφάσεως των Υπουργών Θρησκευμάτων και Εθνικής Παιδείας και Οικονομικών. Η απόφασις αύτη, προκειμένου περί αρχείων του Ελεγκτικού Συνεδρίου, εκδίδεται μετά πρότασιν του Προέδρου αυτού. 5.Εφεξής πάσα δημοπρασία προς εκποίησιν αχρήστου χάρτου των δημοσίων εν γένει υπηρεσιών γίνεται κατά τα ορισθησόμενα δια των εκδοθησομένων, κατά την παρ. 3 του παρόντος άρθρου, Β.Δ/των. Άρθρ.5.-(Μεταβατικαί Διατάξεις). Άρθρ.6.-1.Δια Β.Δ/τος, εκδιδομένου προτάσει των Υπουργών Θρησκευμάτων και Εθνικής Παιδείας και Οικονομικών, δύναται να ορισθή, ότι εις το ανεγερθησόμενον κατά τον παρόντα Νόμον κτίριον θέλει στεγασθή και η Υπηρεσία των «Γενικών Αρχείων του Κράτους». Δια την στέγασιν της Υπηρεσίας ταύτης επιτρέπεται, όπως διατεθή ιδιαίτερος όροφος, πτέρυξ ή διαμέρισμα του ανεγερθησομένου κτιρίου κατά τα καθορισθησόμενα δια κοινής αποφάσεως των ως άνω Υπουργών. 2.Εφ’ όσον ήθελεν εκδοθή το κατά την προηγουμένην παράγραφαν Β.Δ/μα, το κατά το άρθρ. 1 παρ. 3 και το αρθρ. 2 παρ. 3 του παρόντος Νόμου ποσόν του συναφθησομένου δανείου δύναται, είτε δια της καταρτισθησομένης αρχικής συμβάσεως είτε δια νέας συμπληρωματικής τοιαύτης, ν’ αυξηθή το πολύ κατά δραχ. 4.000.000 εισέτι. 3.Δια την εξυπηρέτησιν του κατά το παρόν άρθρον ποσού του δανείου δραχμαί μεν 300000 ετησίως διατίθενται εκ του ειδικού προϋπολογισμού των Διδακτηρίων Γραμμάτων και Καλών Τεχνών εντός του υπό του υπ’ αριθ. 775 του 1937 Α.Νόμου καθορισθέντος ορίου δαπανών εκ δραχ. 46.000.000, δια δε το τυχόν απαιτηθησόμενον υπόλοιπον αναγράφεται κατ’ έτος η δέουσα πίστωσις εις τον προϋπολογισμόν των εξόδων του Υπουργείου των Οικονομικών. Άρθρ.7.-Η ισχύς του παρόντος Νόμου άρχεται από της δημοσιεύσεώς του δια της Εφημερίδος της Κυβερνήσεως. Σελ. 60(β) Τεύχος 1164-Σελ. 48